Document ID: 31998L0091

EUROOPAN PARLAMENTIN JA NEUVOSTON DIREKTIIVI 98/91/EY,
annettu 14 päivänä joulukuuta 1998,
vaarallisten aineiden tiekuljetuksiin tarkoitetuista moottoriajoneuvoista ja niiden perävaunuista sekä moottoriajoneuvojen ja niiden perävaunujen tyyppihyväksynnästä annetun direktiivin 70/156/ETY muuttamisesta
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 100 a artiklan,
ottavat huomioon komission ehdotuksen (1),
ottavat huomioon talous- ja sosiaalikomitean lausunnon (2),
noudattavat perustamissopimuksen 189 b artiklassa määrättyä menettelyä (3),
ottavat huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY (4), jolla vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimus) säännökset saatetaan osaksi yhteisön lainsäädäntöä,
sekä katsovat, että
sisämarkkinat käsittävät alueen, jolla ei ole sisäisiä rajoja ja jolla on taattava tavaroiden, henkilöiden, palvelujen ja pääoman vapaa liikkuvuus,
tämän tavoitteen saavuttamiseksi on tarpeen yhdenmukaistaa vaarallisten aineiden tiekuljetuksiin tarkoitettuja ajoneuvoja koskevat tekniset vaatimukset,
olisi poistettava kaupan tekniset esteet, jotka liittyvät vaarallisten aineiden tiekuljetuksiin tarkoitettuja ajoneuvoja koskeviin EY-tyyppihyväksyntävaatimuksiin, jotta kyseinen toimiala voi toimia esteittä,
sisämarkkinoiden puitteissa on tarpeen yhdenmukaistaa vaarallisten aineiden tiekuljetuksissa käytettäviä liikennevälineitä koskevat standardit,
on tarpeen yhdenmukaistaa jäsenvaltioissa sovellettavat hyväksyntämenettelyt,
tämä direktiivi on yksi niistä erityisdirektiiveistä, joiden vaatimukset on täytettävä direktiivillä 70/156/ETY (5) perustetun EY-tyyppihyväksyntämenettelyn noudattamiseksi ja sen varmistamiseksi, että ajoneuvot ovat kyseisellä direktiivillä perustetun EY-tyyppihyväksyntämenettelyn vaatimusten mukaisia; sen vuoksi direktiivin 70/156/ETY ajoneuvoja koskevia säännöksiä sovelletaan tähän direktiiviin, ja
erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa edellytetään, että jokaiseen erityisdirektiiviin on liitetty ilmoituslomake, joka sisältää olennaiset osat kyseisen direktiivin liitteestä I ja liitteen VI mukaisesti laaditun tyyppihyväksyntätodistuksen, jotta tyyppihyväksyntä voidaan käsitellä tietokoneella,
OVAT ANTANEET TÄMÄN DIREKTIIVIN:
1 artikla
Tätä direktiiviä sovelletaan jäsenvaltioissa tai niiden välillä tapahtuviin vaarallisten aineiden tiekuljetuksiin tarkoitettuihin N- ja O-luokan ajoneuvoihin, sellaisina kuin ne on määritelty direktiivin 70/156/ETY 2 artiklassa ja liitteessä II.
Kyseisiä ajoneuvoja koskevat soveltamisala, määritelmät, luokitus ja vaatimukset ja niiden EY-tyyppihyväksyntää koskevat hallinnolliset määräykset annetaan tämän direktiivin, liitteissä I ja II.
2 artikla
Tässä direktiivissä tarkoitetaan:
- "vaarallisilla aineilla" aineita ja esineitä, sellaisina kuin ne määritellään direktiivin 94/55/EY 2 artiklassa,
- "kuljetuksella" tiekuljetuksia, sellaisina kuin ne määritellään direktiivin 94/55/EY 2 artiklassa,
3 artikla
Muutetaan direktiiviä 70/156/ETY lisäämällä:
a) liitteeseen I seuraavat kohdat:
KAAVION ALKU
"14. VAARALLISTEN AINEIDEN KULJETUKSEEN TARKOITETTUJA AJONEUVOJA KOSKEVAT ERITYISMÄÄRÄYKSET
14.1 Direktiivin 94/55/EY mukaiset sähkölaitteet
14.1.1 Johdinten ylilämpösuojaus:
14.1.2 Katkaisijan tyyppi:
14.1.3 Akun päävirtakytkimen tyyppi ja toimintatapa:
14.1.4 Ajopiirturin turvajohtimen sijainti ja sen kuvaus:
14.1.5 Jatkuvasti jännitteisten asennusten kuvaus. Ilmoita käytetty EN-standardi:
14.1.6 Ohjaamon takana sijaitsevien sähköasennusten rakenne ja suojaus:
14.2 Palovaaran ehkäisy
14.2.1 Ohjaamossa olevien vaikeasti syttyvien aineiden tyyppi:
14.2.2 Ohjaamon taakse asennetun lämpösuojan tyyppi (tarvittaessa):
14.2.3 Moottorin sijainti ja lämpösuojaus:
14.2.4 Pakojärjestelmän sijainti ja lämpösuojaus:
14.2.5 Hidastinten lämpösuojauksen tyyppi ja rakenne:
14.2.6 Polttokammiolämmittimen tyyppi, rakenne ja sijainti:
14.3 Mahdolliset direktiivin 94/55/EY mukaiset korin erityisvaatimukset
14.3.1 Kuvaus tavasta, jolla täytetään EX/II- ja EX/III-tyypin ajoneuvoille asetettavat vaatimukset:
14.3.2 Jos ajoneuvo on EX/III-tyyppiä, ulkoa tulevan lämmön kesto:
KAAVION LOOPU
b) liitteessä IV olevaan I osaan seuraavat kohdat:
TAULUKON PAIKKA
4 artikla
1. Jäsenvaltio ei saa
- kieltäytyä antamasta ajoneuvotyypille EY-tyyppihyväksyntää tai kansallista tyyppihyväksyntää,
eikä
- kieltää perusajoneuvon tai valmiin ajoneuvon rekisteröintiä, myyntiä eikä käyttöönottoa, sellaisina kuin ajoneuvot on määritelty direktiivin 70/156/ETY 2 artiklassa,
vaarallisten aineiden kuljetuksiin liittyvistä syistä, jos ajoneuvo täyttää tämän direktiivin liitteessä esitetyt vaatimukset.
2. Jäsenvaltio ei saa kieltää perusajoneuvosta, sellaisena kuin se on määritelty direktiivin 70/156/ETY 2 artiklassa, valmistuneen ajoneuvon rekisteröintiä, myyntiä tai käyttöönottoa perusajoneuvon ja vaarallisten aineiden kuljetukseen liittyvistä syistä:
- jos perusajoneuvo täyttää tämän direktiivin liitteiden vaatimukset ja jos perusajoneuvon valmistumisella ei ole mitätöity sen vaatimustenmukaisuutta,
tai
- jos valmistunut ajoneuvo täyttää tämän direktiivin liitteiden vaatimukset.
5 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 16 päivänä tammikuuta 2000 ja niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
6 artikla
Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.
7 artikla
Tämä direktiivi on osoitettu kaikille jäsenvaltioille.
Tehty Brysselissä 14 päivänä joulukuuta 1998.

Labels: 8